**Απονομή Βραβείων Αριστείας Νέου Ερευνητή/Νέας Ερευνήτριας**

***(συνεδρίαση Κοσμητείας αριθμ. 345/12-9-2022)***

|  |  |
| --- | --- |
| 1 | **Λάττος Αθανάσιος, υποψήφιος διδάκτορας του Τμήματος Βιολογίας.** Ο κ. Λάττος εκπονεί τη διδακτορική του διατριβή στο Τμήμα Βιολογίας με θέμα «Ανάλυση του μικροβιακού φορτίου των εκτρεφόμενων ιχθύων και δίθυρων – Εποχικές και φυσιολογικές συσχετίσεις» υπό την επίβλεψη του καθηγητή κ. Β. Μιχαηλίδη. Είναι πρώτος συγγραφέας σε τουλάχιστον 5 δημοσιευμένες εργασίες σε έγκριτα επιστημονικά περιοδικά με κριτές.Το βραβείο συνοδεύεται από δωροκάρτα ύψους 125€. |
| 2 | **Παπαγιάννη Γεωργία-Πηνελόπη διδακτόρισσα του Τμήματος Βιολογίας**. Η κ. Παπαγιάννη εκπόνησε τη διδακτορική της διατριβή στο Τμήμα Βιολογίας με θέμα «Προκλινική αξιολόγηση νέων ανθρώπινων μονωτών χρωματίνης ενσωματωμένων σε λεντιϊκούς φορείς για την ενίσχυση της ασφάλειας και της αποτελεσματικότητας της γονιδιακής θεραπείας» υπό την επίβλεψη του καθηγητή και προέδρου του Τμήματος Βιολογίας κ. Μηνά Γιάγκου. Η ερευνητική της δραστηριότητα αποτυπώθηκε σε τουλάχιστον 12 δημοσιεύσεις σε διεθνή περιοδικά με κριτές και 20 ανακοινώσεις σε εθνικά και διεθνή συνέδρια. Σήμερα η κ. Παπαγιάννη εκπονεί τη μεταδιδακτορική της έρευνα στο Πανεπιστήμιο του Χιούστον. Το βραβείο συνοδεύεται από δωροκάρτα ύψους 125€. |
| 3 | **Τσακυρίδης Απόστολος, υποψήφιος διδάκτορας του Τμήματος Πληροφορικής.** Ο κ. Τσακυρίδης εκπονεί τη διδακτορική του διατριβή στο Τμήμα Πληροφορικής με αντικείμενο «Καινοτόμες αρχιτεκτονικές οπτικών μεταγωγέων και οπτικών υπολογιστών με σκοπό την επεξεργασία της πληροφορίας σε υψηλές ταχύτητες», υπό την επίβλεψη του αναπλ. καθηγητή κ. Νικολάου Πλέρου. Έχει δημοσιεύσει τουλάχιστον 25 εργασίες σε διεθνή περιοδικά με κριτές και επιστημονικά συνέδρια. Το βραβείο συνοδεύεται από δωροκάρτα ύψους 250€. |
| 4 | **Κολιογιάννης-Κουτμηρίδης Πολυχρόνης, υποψήφιος διδάκτορας του Τμήματος Φυσικής.** Ο κ. Κολιογιάννης-Κουτμηρίδης εκπονεί τη διδακτορική του διατριβή στο Τμήμα Φυσικής με θέμα «Η καταστατική εξίσωση της πυρηνικής ύλης και εφαρμογές στους γρήγορα περιστρεφόμενους αστέρες νετρονίων» υπό την επίβλεψη του αναπλ. καθηγητή κ. Χαράλαμπου Μουστακίδη. Έχει δημοσιεύσει τουλάχιστον 10 εργασίες σε διεθνή περιοδικά με κριτές και επιστημονικά συνέδρια.Το βραβείο συνοδεύεται από δωροκάρτα ύψους 250€. |
| 5 | **Μανούση Ναταλία, διδακτόρισσα του Τμήματος Χημείας.** Η κα. Ναταλία Μανούση εκπόνησε τη διδακτορική της διατριβή στο Τμήμα Χημείας του ΑΠΘ με θέμα «Ανάπτυξη σύγχρονων τεχνικών προκατεργασίας δείγματος με χρήση καινοτόμων υλικών σε συνδυασμό με χρωματογραφικές και φασματομετρικές μεθόδους για τον προσδιορισμό περιβαλλοντικών ρύπων σε δείγματα τροφίμων και περιβαλλοντικά δείγματα» υπό την επίβλεψη του καθηγητή κ. Γεωργίου Ζαχαριάδη. Το ερευνητικό της έργο περιλαμβάνει τουλάχιστον 70 δημοσιευμένες εργασίες σε διεθνή περιοδικά με κριτές και περισσότερες από 20 παρουσιάσεις εργασιών σε επιστημονικά συνέδρια. Το βραβείο συνοδεύεται από δωροκάρτα ύψους 250€. |

**Απονομή Εύφημων Μνειών**

|  |  |
| --- | --- |
| 1 | **Καραντανέλλης Ευστράτιος,** **διδάκτορας του Τμήματος Γεωλογίας**Ο κ. Καραντανέλλης εκπόνησε τη διδακτορική του διατριβή στο Τμήμα Γεωλογίας στο πλαίσιο της οποίας δημιούργησε και παρήγαγε καινοτόμα εργαλεία για την αξιολόγηση της επικινδυνότητας των κατολισθήσεων υπό την επίβλεψη του τέως αναπλ. Καθηγητή του Τμήματος Γεωλογίας κ. Βασιλείου Μαρίνου. Σήμερα, ο κ. Καραντανέλλης πραγματοποιεί μεταδιδακτορική έρευνα στο Πανεπιστήμιο του Michigan στα πλαίσια ερευνητικού προγράμματος χρηματοδοτούμενο από τη NASA. Έχει δημοσιεύσει τουλάχιστον 15 εργασίες σε επιστημονικά περιοδικά και συνέδρια. |
| 3 | **Νούση Παρασκευή, διδακτόρισσα του Τμήματος Πληροφορικής** Η κ. Νούση εκπόνησε τη διδακτορική της διατριβή στο Τμήμα Πληροφορικής με θέμα «Μεθοδολογίες Επιβλεπόμενης και Μη Επιβλεπόμενης Βαθιάς Μάθησης» υπό την επίβλεψη του αναπλ. καθηγητή κ. Αναστασίου Τέφα. Η ερευνητική της δραστηριότητα απαριθμεί τουλάχιστον 20 δημοσιεύσεις σε διεθνή περιοδικά και επιστημονικά συνέδρια. Σήμερα εκπονεί τη μεταδιδακτορική της έρευνα στο Τμήμα Πληροφορικής του ΑΠΘ. |
| 4 | **Παπαδόπουλος Λάζαρος, υποψήφιος διδάκτορας του Τμήματος Χημείας**Ο Λάζαρος Παπαδόπουλος εκπονεί τη διδακτορική του διατριβή στο Τμήμα Χημείας ΑΠΘ με θέμα «Ανάπτυξη βιοπροερχόμενων τρισδιάστατα εκτυπώσιμων πολυμερικών υλικών με αντιβακτηριακές ιδιότητες» υπό την επίβλεψη του καθηγητή κ. Δημήτριου Μπικιάρη. Έχει παρουσιάσει τουλάχιστον 24 ανακοινώσεις σε διεθνή επιστημονικά συνέδρια και έχει δημοσιεύσει μέχρι σήμερα 34 εργασίες σε διεθνή επιστημονικά περιοδικά. |
| 5 | **Παντελάκη Ιωάννα, διδακτόρισσα του Τμήματος Χημείας** Η κα. Παντελάκη Ιωάννα εκπόνησε τη διδακτορική της διατριβή στο Τμήμα Χημείας, ΑΠΘ με θέμα «Μελέτη οργανοφωσφορικών εστέρων στο περιβάλλον-αξιολόγηση του κινδύνου» υπό την επίβλεψη της καθηγήτριας κ. Δήμητρας Βουτσά. Η κα Παντελάκη  έχει τουλάχιστον 8 δημοσιευμένες ερευνητικές εργασίες σε έγκριτα διεθνή επιστημονικά περιοδικά ενώ παρουσίασε τα ερευνητικά της αποτελέσματα σε 5 συνέδρια εθνικά και διεθνή. |